ตลาดหุ้นสหรัฐฯปิดในแดนลบ
ตลาดหุ้นสหรัฐฯปิดในแดนลบจากผลกระทบปัญหาน้ำมันแพง ดาวโจนส์ ลดลง 29.59 จุด
9 เม.ย. 2554

ตลาดหุ้นสหรัฐฯปิดในแดนลบจากผลกระทบปัญหาน้ำมันแพง ดาวโจนส์ ลดลง 29.59 จุด
ปัญหาน้ำมันแพงส่งผลกระทบโดยตรงต่อตลาดหุ้นสหรัฐฯ โดยวานนี้วอลล์สตีท ปิดในแดนลบ เนื่องจากกังวลราคาพลังงานระดับสูงอาจนำมาซึ่งภาวะเงินเฟ้อที่จะกระทบต่อการฟื้นตัวทางเศรษฐกิจ       ดัชนีหุ้นดาวโจนส์ ลดลง 29.59 จุด (0.24 เปอร์เซ็นต์) ปิดที่ 12,379.90 แนสแดค ลดลง 15.73 จุด (0.56 เปอร์เซ็นต์) ปิดที่ 2,780.41 จุด เอสแอนด์พี ลดลง 5.36 จุด (0.40 เปอร์เซ็นต์) ปิดที่ 1,328.41 จุด
ขณะที่าราคาาน้ำมันยังพุ่งขึ้นต่อเนื่อง ทำสถิติสูงสุดในรอบกว่า 2 ปีครึ่งอีกครั้ง จากความตึงเครียดทางการเมืองในโลกอาหรับและความกังวลเกี่ยวกับการเลือกตั้งในไนจีเรีย       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 2.49 ดอลลาร์ ปิดที่ 112.79 ดอลลาร์ต่อบาร์เรล หลังจากช่วงหนึ่งพุ่งขึ้นไปถึง 112.91 ดอลลาร์ สูงสุดนับตั้งแต่กันยายน 2008 ส่วนเบรนท์ทะเลเหนือลอนดอน เพิ่มขึ้น 3.98 ดอลลาร์ ปิดที่ 126.65 ดอลลาร์ต่อบาร์เรล